Overberg-Agri vier 100 jaar van genade | Netwerk24
Overberg-Agri vier 100 jaar van genade
As deel van hul 100-jaar-vieringe het Overberg in Caledon ’n kompetisie aangebied. Van links is Albert van Rhyn (MSD Animal Health), Collin van Dalen (Overberg), R.D. Erasmus (kompetisiewenner) en Eric Smith (MSD Animal Health) Foto: Kay-Anne van Wyk
Overberg-Agri stap al ’n lang pad saam met die landbouers van hierdie omgewing en kan danksy sy getroue ondersteuning en genade van Bo, vanjaar ’n trotse 100-jaar vier saam met die houermaatskappy, Acorn Agri & Food.
Die Caledon Boeren Koöperatiewe Vereniging is 100 jaar gelede 21 No­vem­ber 1918 gestig en die Bredasdorp Boeren Koöperasie Vereniging is 26 Januarie 1926 begin.
Hierdie sakeondernemings is onderskeidelik in 1997 en 1998 in maatskappye omskep, naamlik Caledon-Riviersonderend Landbou Beherend Bpk. (CRK) en BNK Landbou Groep Bpk. (BNK).
’n Samesmelting het in 2005 tussen BNK en CRK plaasgevind en Overberg Agri is gevorm. Overberg Agri en Acorn Agri het Woensdag 2 Mei saam­gesmelt om Acorn Agri & Food te vorm.
“Acorn Agri & Food is ’n geïnte­greerde landbou-en voedselmaatskappy met bedrywighede oor die land heen,” sê André Uys, uitvoerende hoof van Acorn Agri & Food.